als_Latn dik_Latn sag_Latn
Keni kujdes për këto mashtrime të shpeshta derisa jeni duke udhëtuar
Gjëja që më së paku e dëshironi derisa jeni duke udhëtuar është vjedhja ose mashtrimi. Ajo është periudhë kur jeni të emociouar dhe nuk keni kujdes për secilin detaj sepse jeni të përqëndruar në atraksionet turistike, dhe lehtë mund të bëheni pre e atyre që ju kërkojnë për tju mashtruar. Keni kujdes për këto gjëra gjatë udhëtimit.
Në vendet e Azisë juglindore, Turqi dhe Indi, një pjesë e shitoreve lokale bashkëpunojnë me udhëheqësit dhe taksi vozitësit lokal, të cilët i shpiejnë turistët deri tek këto shitore sepse janë "më të lirat". Në fakt, ato shitore nuk janë më të lirat. Përveç kësaj, shitësit nuk do t'ju lënë të ikni pa blerë dicka.
Derisa udhëtoni, gjithmonë mbani monedha me vlerë të vogël. Shumë shitore do t'ju thonë që nuk kanë para të imëta për t'ju kthyer ose nuk munden t'ua ndërrojnë valutat krejtësisht.
Vozitësit e taksive mund të jenë të pamëshirshëm në qytetet e mëdha turistike. Nuk dini se ku gjendeni, as ku po shkoni, dhe ata do t'ju vozisin nëpër rrugën më të gjatë për të fituar më shumë. Derisa udhëtoni, më së miri është të merreni vesh për çmimin para se të hyni në veturë dhe t'i përdorni automjetet zyrtare.
Nëse ju ndodh që dikush të derdhë diçka mbi rrobet tuaja, mos u ndalni të pastroheni menjëherë sepse gjasat janë të mëdha që një person tjetër pret të fokusoheni në diçka dhe tju vjedhë. Vazhdoni të ecni derisa nuk hasni në një vend më të sigurt.
Në më shumë vende në botë, sidomos në Indi, turistët zakonisht sulmohen në stacionet hekurudhore dhe të autobusit nga ana e personave që shesin bileta të rrejshme. Më mirë të prisni në një rend të gjatë për të blerë një biletë të vërtetë sesa një të rrejshme.
Nëse një person i panjohur kërkon telefonin tuaj për nje thirrje, ndiqni instinktin tuaj. Një nënë me qerre ndoshta ka nevojë për ndihmën tuaj, por një djalë i ri me patika mund të zhduket me telefonin tuaj.
Nëse dikush ju dhuron diçka, lule ose byzylyk, prisni të paguani për këtë. Nëse nuk ju jepni para, ata do t'ju ndjekin derisa të paguani.
Diku mund të hasni në policë të rrejshëm. Nëse kërkojnë prej jush të paguani diçka, dhe ju duken të dyshimtë, thuani që do të paguani në stacionin policor.
Ecni nëpër një rrugë të Parisit dhe një person me unazë të artë ju ndal, duke thënë që ka gjetur unazën në rrugë. A është e juaja? Jo? Është shumë e madhe për këtë person, e mendoni që duhet ta merrni. Momentin që do ta vini në gisht, ai/ajo do të kërkojë kompenzim prej jush.
Po vizitoni "Taxh Mahalin" ? Një turist lokal i veshur mirë do të ofrojë të bëjë një fotografi me ju. Çdo gjë është në rregull derisa nuk provoni t'ia merrni kamerën dhe ai ju kërkon para për favorin që ju ka bërë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn